ھێما
ھێما شت، وێنە، وشەی نووسراو، دەنگ یان نیشانەیەکی تایبەتە کە نوێنەرایەتیی شتێکی‌تر دەکات. ھەڵبژاردنی ھێما بۆ شتێک زۆرتر لەبەر لێکچوویییە و ھەندێجاریش بە پێکھاتە. بۆ نموونە، لەوانەیە ھەشتگۆشەیەکی سوور ھێمای "ڕاوەستان" بێت؛ یان لەسەر نەخشەکان، دوو شمشێری یەکبـڕ ھێمای مەیدانێکی جەنگ و پێکدادان بێت؛ یان لە بیرکاریدا سیستەمە ژمارەیییەکان ھێمای ژمارەکانن. لە ھەموو زمانەکاندا ھێما ھەیە. تەنانەت ناوی مرۆڤەکانیش ھێمایە. ناوی "ئازا" ھێمایەکە نوێنەرایەتیی کەسێک دەکات.

نیشانە و ھێما 
بڕێک لە نووسەران لە نێوان ھێما و نیشانەدا جیاوازی دادەنێن. لە ئاوەھا دۆخێکدا، نیشانە شتێکی شێوەییی ڕووتە کە ھیچ چەشنە لێکچوویییەکی نییە لەگەڵ ئەو شتەی کە نوێنەرایەتیی دەکات، بەڵام ھێما ئەو شتەی کە نوێنەرایەتیی دەکات دێنێتەوە یاد و لێی دەچێت.

ئەگەر ئەم جیاوازییە بخرێتە کار، ئیدی وشەی "پشیلە" نیشانەیە (و نە ھێما) بەڵام دوو شمشێری یەکبـڕی سەر نەخشەیەک ھێمایە.

بەستەری دەرەکی 
https://web.archive.org/web/20170822225637/http://www.symbols.com/
ھێماکان
چەمکەکان